Aprobat prin **Hotărârea** Comisiei de atestare a cadrelor ştiinţifice
şi ştiinţifico-didactice a CNAA **nr. AT 2/6 din 31 martie 2011,**

**cu modificările** ulterioare **efectuate în baza**

**Hotărârilor** Comisiei de atestare **nr. AT 6/2-2 din 15 noiembrie 2012**

**şi nr. AT 7/3-3 din 20 decembrie 2012**

**REGULAMENTUL PRIVIND ABILITAREA CU DREPTUL DE CONDUCĂTOR (CONSULTANT) DE DOCTORAT (POSTDOCTORAT)**

**1.** Studiile prin doctorat şi postdoctorat în Republica Moldova se efectuează sub îndrumarea unui conducător (consultant) de doctorat (postdoctorat).

**2.** În cazul în care doctorandul realizează cercetări interdisciplinare, el poate beneficia de doi conducători de doctorat sau de un conducător şi un consultant la specialităţile respective.

**3.** În cazul pregătirii doctorandului (postdoctorandului) prin cotutelă (acord) cu o instituţie de peste hotare, acesta beneficiază de doi conducători (consultanţi), unul din instituţia din ţară şi altul din cea de peste hotare.

**4.** Dreptul de conducător (consultant) de doctorat (postdoctorat) se acordă nominal de către CNAA, la specialităţi concrete.

**5.** Senatele universitare / Consiliile ştiinţifice ale instituţiilor organizatoare de doctorat (postdoctorat) (IOD) numesc în calitate de conducători (consultanţi) ştiinţifici la tezele de doctor şi doctor habilitat numai persoane abilitate cu acest drept de CNAA sau care cad sub incidenţa punctului **14** al prezentului *Regulament*.

**6.** Dreptul de a se numi conducător (consultant) ştiinţific la o teză de doctor sau doctor habilitat vizează perioada de timp de la data numirii în această calitate până la data susţinerii publice a tezei, dar nu mai mult de **10** ani, dacă în această perioadă Senatul universitar / Consiliul ştiinţific al IOD nu a luat o altă decizie.

**7.** Dreptul de conducător (consultant) de doctorat (postdoctorat) îl pot obţine cetăţenii Republicii Moldova, cetăţenii străini şi apatrizii care deţin grad ştiinţific şi titlu ştiinţific / ştiinţifico-didactic şi care activează (inclusiv prin cumul) într-o instituţie organizatoare de doctorat (postdoctorat) abilitată cu acest drept la specialitatea respectivă.

**8.** Persoana care activează într-o instituţie de învăţământ superior sau de cercetare şi inovare neabilitată ca IOD la specialitatea solicitată poate fi abilitată cu dreptul de conducător (consultant) de doctorat (postdoctorat) prin intermediul unei organizaţii abilitate ca IOD la specialitatea respectivă, în baza unui acord interinstituţional, instituţia abilitată fiind cea care depune dosarul pretendentului în CNAA.

**9.** Pentru a obţine dreptul de conducător (consultant) de doctorat (postdoctorat) pretendentul trebuie să îndeplinească următoarele cerinţe:

**(1)** Are o vechime de activitate ştiinţifică sau ştiinţifico-didactică de cel puţin 1 an după obţinerea titlului ştiinţific / ştiinţifico-didactic.

**(2)** A participat pe parcursul ultimilor **5** ani la îndeplinirea planului de cercetare al instituţiei în care activează, la realizarea de proiecte sau granturi de cercetare / transfer tehnologic (instituţionale, naţionale sau internaţionale).

**(3)** Dispune de rezultate ştiinţifice relevante, obţinute în ultimii **5** ani:

**a)** cel puţin **5** lucrări ştiinţifice (inclusiv brevete de invenţie, certificate de soiuri de plante, de rase de animale, de softuri), din care minim **3** articole în reviste acreditate la nivel naţional sau incluse în baze de date internaţionale sau o monografie;

**b)** cel puţin **3** rapoarte laforuri ştiinţifice şi saloane de inventică, dintre care cel puţin unul internaţional.

**(4)** Are formulate **2** teme de doctorat originale, argumentate, aprobate de către unitatea de cercetare în care activează (laboratorul, catedra, grupul de cercetare etc.).

**10 \*.** Pentru abilitarea unei persoane cu dreptul de conducător (consultant) de doctorat (postdoctorat) instituţia organizatoare de doctorat (postdoctorat) depune în CNAA un dosar, care cuprinde următoarele documente:

**(1)** Demersul instituţiei (Anexa nr. 1 la prezentul *Regulament*).

**(2)** Curriculum vitae (Anexa nr. 2 la prezentul *Regulament*).

**(3)** Adeverinţa care confirmă participarea pretendentului în ultimii **5** ani la îndeplinirea planului de cercetare al instituţiei în care activează, la realizarea de proiecte sau granturi de cercetare / de transfer tehnologic (instituţionale, naţionale şi internaţionale).

**(4)** Lista lucrărilor ştiinţifice (inclusiv a brevetelor de invenţie, certificatelor de soiuri de plante, de rase de animale, de softuri etc.) şi metodico-didactice publicate în ultimii **5** ani şi cea a forurilor ştiinţifice naţionale şi internaţionale la care pretendentul a participat în perioada respectivă cu comunicări (Anexa nr. 3 la prezentul *Regulament*).

**(5.)** Două teme de doctorat originale, cu argumentările corespunzătoare, propuse de solicitant şi aprobate de unitatea de cercetare (laboratorul, catedra, grupul de creaţie etc.) în care acesta activează.

**(6)** Copiile (sau adresele electronice pentru accesare) a **3** lucrări ştiinţifice dintre cele mai valoroase, publicate în ultimii **5** ani.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\* Notă explicativă pentru persoanele care completează dosarul:**

 **1.** Actele incluse în dosar se elaborează în conformitate cu *„Regulamentul cu privire la abilitarea cu dreptul de conducător (consultant) de doctorat (postdoctorat)”* aprobat de Comisia de atestare a CNAA prin Hotărârile nr. **AT** **2/6** din **31 martie 2011,**  nr. **AT 6/2-2** din **15 noiembrie 2012** şinr. **AT 7/3-3** din **20 decembrie 2012** (itinerar: [www.cnaa.md](http://www.cnaa.md); „Acte normative”; „Acte normative aprobate de CNAA”; „Acte normative aprobate de CNAA . Doctorat şi postdoctorat”).

**2.** Documentele incluse în dosar se semnează de autor şi de secretarul ştiinţific al Senatului universitar / Consiliului ştiinţific al instituţiei.

**3.** Argumentarea la tema tezei de doctorat propusă nu trebuie să depăşească **1** pagină.

**4**. Lista lucrărilor ştiinţifice (brevetelor, certificatelor, softurilor etc.) şi metodico-didactice se alcătuieşte conform Anexei **3** al prezentului *Regulament* (elaborate în corespundere cu cerinţele *Regulamentului cu privire la funcţionarea consiliilor ştiinţifice specializate şi conferirea gradelor ştiinţifice şi a titlurilor ştiinţifice şi ştiinţifico-didactice în Republica Moldova).*

**5.** Adrese utile: site-ul CNAA: [www.cnaa.md](http://www.cnaa.md); poşta electronică: info@cnaa.gov.md; telefon: 29-48-60; 23-23-06 (Direcţia politici şi monitorizare doctorat); 23-25-35 (administratorul bazei de date); 23-78-26 (cancelaria).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**11.** Deţinătorii gradului ştiinţific de doctor pot fi abilitaţi cu dreptul de conducător (consultant) de doctorat la maxim două specialităţi ştiinţifice în cadrul cărora îşi desfăşoară activitatea curentă, confirmată prin lucrări ştiinţifice, şi au dreptul de a fi conducători (consultanţi) numai la tezele de doctor în ştiinţe. Se permite abilitarea la a doua specialitate, în condiţiile îndeplinirii cerinţelor stipulate în pct. **9** alin. **(3)** şi **(4)** ale *Regulamentului*, în următoarele cazuri:

**a)** a doua specialitate este adiacentă, iar pretendentul deţine lucrări ştiinţifice de valoare publicate la această specialitate;

**b)** pretendentul realizează studii multidisciplinare sau interdisciplinare, care se referă la ambele specialităţi, reflectate în lucrări ştiinţifice de valoare publicate.

**12.** Deţinătorii gradului ştiinţific de doctor habilitat pot fi abilitaţi cu dreptul de conducător (consultant) de doctorat (postdoctorat) la maxim **4** specialităţi ştiinţifice, în cadrul cărora îşi desfăşoară activitatea curentă, confirmată prin lucrări ştiinţifice, cu condiţia ca cerinţele stipulate în pct. **9** alin. **(3)** şi **(4)** ale *Regulamentului* să fie îndeplinite pentru fiecare specialitate în parte. Se permite abilitarea la a patra specialitate în următoarele cazuri:

**a)** a **4** specialitate este adiacentă uneia din cele **3** specialităţi la care este abilitat pretendentul, iar acesta deţine lucrări ştiinţifice de valoare publicate la această specialitate;

**b)** pretendentul realizează studii multidisciplinare sau interdisciplinare, care se referă la minim **2** din cele **4** specialităţi, reflectate în lucrări ştiinţifice de valoare publicate.

**13.** Abilitarea cu dreptul de conducător (consultant) de doctorat (postdoctorat) se face printr-o dispoziţie a Preşedintelui CNAA emisă în baza unei hotărâri a Comisiei de atestare a CNAA.

**14.** Persoanele care deţintitlul demembru titular, corespondent sau de onoare al Academiei de Ştiinţe a Moldovei sau al unei academii naţionale din străinătate, precum şi persoanele de peste hotare care pregătesc doctoranzi prin cotutelă, pot fi numite în calitate de conducători (consultanţi) ştiinţifici la tezele de doctorat (postdoctorat) de către Senatul universitar / Consiliul ştiinţific al instituţiei, la specialităţile în care acestea îşi desfăşoară activitatea şi la care instituţia respectivă este abilitată ca IOD, fără a fi abilitate de CNAA cu dreptul de conducător (consultant) de doctorat (postdoctorat), cu condiţia ca instituţia să prezinte în CNAA informaţia necesară pentru a fi inclusă în baza de date.

**15.** Dreptul de conducător (consultant) de doctorat (postdoctorat) se acordă pe un termen de **6** ani, după expirarea căruia persoana depune în CNAA dosarul în vederea abilitării în acest sens pentru un alt termen.

**16.** Dreptul de conducător (consultant) de doctorat (postdoctorat) se prelungeşte pe un nou termen doar în baza demersului IOD, fără a depune dosarul de abilitare, persoanelor care în perioada precedentă au obţinut cel puţin unul din rezultatele ce urmează:

**a)** au pregătit cel puţin un doctor / doctor habilitat în ştiinţă;

**b)** au publicat cel puţin **3** articole ştiinţifice în reviste citate ISI sau au obţinut **3** brevete de invenţie în străinătate;

**c)** au obţinut titlul de *Doctor Honoris Causa* al unei instituţii de învăţământ superior sau de cercetare şi inovare;

**d)** au obţinut o distincţie ştiinţifică sau guvernamentală pentru merite ştiinţifice;

**e)** au obţinut titlul de Laureat al Premiului de Stat sau al unor premii ale Academiei de Ştiinţe a Moldovei.

**17**. Dreptul de conducător (consultant) de doctorat (postdoctorat) poate fi retras de CNAA, pe un termen de până la **3** ani, printr-o hotărâre a Comisiei de atestare, în cazul în care deţinătorul acestui drept a admis sau a tolerat plagiatul, falsurile, alte acţiuni incompatibile cu etica omului de ştiinţă.

Anexa nr. 1

la *Regulamentul cu privire la abilitarea cu dreptul*

*de conducător (consultant) de doctorat (postdoctorat).*

Model de prezentare a demersului IOD.

**Către Consiliul Naţional**

**pentru Acreditare şi Atestare**

**DEMERS**

(Denumirea instituţiei) solicită abilitarea dlui / dnei (numele şi prenumele pretendentului, gradul ştiinţific şi titlul ştiinţific / ştiinţifico-didactic) cu dreptul de conducător (consultant) de doctorat la specialitatea(tăţile) (se indică cifrul / cifrurile şi denumirea specialităţii / denumirile specialităţilor).

**Temeiul demersului:**

**I.** Satisfacerea criteriilor stipulate în *„Regulamentul privind abilitarea cu dreptul de conducător (consultant) de doctorat (postdoctorat)”,* aprobat de Comisia de atestare a CNAA prin Hotărârea nr. AT **2/6** din 31 martie 2011, cu modificările ulterioare:

**1.** Dl / Dna (numele şi prenumele) deţine gradul ştiinţific de doctor habilitat / doctor în (domeniul), specialitatea (se indică specialitatea după autoreferat), (diploma seria\_\_\_ nr. \_\_\_\_ eliberată la „\_\_\_”\_\_\_\_\_\_\_\_\_\_\_\_\_\_20\_\_\_\_” ) şi titlul ştiinţific / ştiinţifico-didactic de profesor / conferenţiar universitar / cercetător în (se indică specialitatea) (atestatul seria \_\_\_\_, nr. \_\_\_\_, eliberat la „\_\_\_”\_\_\_\_\_\_\_\_\_\_\_\_\_\_20\_\_\_\_”).

**2.** După obţinerea titlului de profesor / conferenţiar universitar / cercetător a activat în cadrul laboratorului / catedrei / grupului de creaţie (denumirea unităţii de cercetare) \_\_\_\_ani.

**3.** La tematica specialităţii / specialităţilor solicitate a fi abilitat în calitate de conducător de doctorat în ultimii **5** ani a publicat: \_\_\_ (se indică numărul lucrărilor pentru fiecare specialitate) lucrări ştiinţifice.

**4.** A participat la realizarea**:**

temei de cercetare (denumirea acesteia) din planul de cercetare al instituţiei în calitate de conducător / executant;

proiectului, grantului de cercetare / de transfer tehnologic (denumirea acestora) în calitate de conducător / executant;

**5.** A adus contribuţii relevante în cercetare în ultimii **5** ani**:** (enumerarea acestora).

**II.** Recomandaţia laboratorului / catedrei / grupului de creaţie (denumirea unităţii de cercetare) în care pretendentul activează, proces-verbal nr. \_\_\_\_ din „\_\_\_\_”\_\_\_\_\_\_\_\_\_\_\_\_\_\_\_\_20\_\_\_\_”, cu acceptarea temelor de doctorat propuse de pretendent ca prezentând interes ştiinţific şi practic.

**1.**

**2.**

**…**

Rectorul / Directorul

(numele prenumele): \_\_\_\_\_\_\_\_\_\_\_\_\_\_\_\_\_

 semnătura

Anexa nr. 2

la *Regulamentul cu privire la abilitarea cu dreptul*

*de conducător (consultant) de doctorat (postdoctorat).*

Model de prezentare a Curriculum-ului Vitae.

**CURRICULUM VITAE**

**Numele şi prenumele**:

**Gradul ştiinţific şi titlul ştiinţific / ştiinţifico-didactic (data obţinerii acestora):**

**Studii superioare**: (instituţia de învăţământ superior absolvită, perioada, calificarea obţinută).

E**xperienţă profesională, stagii** (instituţii în care a activat, postul, perioada, realizările de vârf obţinute):

**Calificări specifice domeniului, perfecţionări:** (instituţiile în care au avut loc cursurile, perioada, tematica).

**Domeniul de activitate ştiinţifică:** (cu indicarea specialităţii (lor) înguste)**:**

**Participarea la proiecte, granturi de cercetare sau transfer tehnologic:**

**Participări la foruri ştiinţifice naţionale şi internaţionale:**

**Date statistice privind numărul total de publicaţii ştiinţifice şi metodico-didactice publicate** (monografii, articole de sinteză, articole, materiale ale comunicărilor ştiinţifice, brevete de invenţii, certificate de soiri de plante, de rase de animale, de softuri, manuale, lucrări metodice etc.)**:**

**Participări în activităţi de expertiză, consultanţă, activităţi editoriale** (membru al colegiilor de redacţie ale revistelor ştiinţifice naţionale şi internaţionale, al unor asociaţii ştiinţifice)**:**

**Premii, menţiuni, distincţii şi titluri onorifice:**

**Cunoaşterea calculatorului:**

**Limbi cunoscute** (cu indicarea gradului de cunoaştere):

**Antrenarea în managementul cercetării şi educaţiei**:

**Alte abilităţi profesionale:**

**Data naşterii**:

**Cetăţenia**:

**Adresa, telefoane de contact, e-mail**:

Anexa nr. 3

la *Regulamentul cu privire la abilitarea cu dreptul*

*de conducător (consultant) de doctorat (postdoctorat).*

Model de prezentare a listei lucrărilor ştiinţifice.

**Lista lucrărilor**

**ştiinţifice ŞI metodico-didactice \***

 ale dlui / dnei \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 numele, prenumele, gradul ştiinţific şi titlul ştiinţific / ştiinţifico-didactic (abreviate)

# **Lucrări ştiinţifice :**

* Monografii;
* Articole de sinteză;
* Articole în reviste de circulaţie internaţională ;
* Articole în reviste de circulaţie naţională ;
* Articole în culegeri internaţionale ;
* Articole în culegeri naţionale ;
* Materiale ale comunicărilor ştiinţifice ;
* Teze ale comunicărilor ştiinţifice ;
* Brevete de invenţie, certificate de soiuri de plante, de rase de animale, de softuri etc.;
* Alte lucrări ştiinţifice.

# **Lucrări metodico-didactice :**

* Manuale ;
* Compendii ;
* Note de curs;
* Îndrumări metodice, ghiduri, programe ale examenelor de doctorat;
* Materiale şi teze ale conferinţelor metodice;
* Alte lucrări metodico-didactice.

**Participări cu rapoarte la foruri ştiinţifice naţionale şi internaţionale:**

**1.**

**2.**

**3.**

…

Autor: \_\_\_\_\_\_\_\_\_\_\_\_\_\_\_\_\_

 semnătura

Secretar ştiinţific

(numele prenumele): \_\_\_\_\_\_\_\_\_\_\_\_\_\_\_\_\_

 semnătura

*Ştampila*

*Data*

**\* Notă explicativă:**

**1.** Responsabilitatea pentru veridicitatea celor expuse o poartă autorul şi secretarul ştiinţific.

**2.** Semnăturile autorului şi a secretarului ştiinţific, precum şi ştampila, se aplică pe fiecare pagină a listei publicaţiilor.

**3.** Lucrările publicate în revistele ştiinţifice cu impact se evidenţiază cu ***Bold***şi se subliniază*.*

**4.** Se indică numai tipurile de publicaţii în care autorul are publicaţii.

**5.** Datele bibliografice se perfectează în conformitate cu actele normative ale CNAA.